Diari Oficial de la Generalitat Valenciana


Sumari del DOGV 1274, del 29-03-1990 (1990/816987)

ORDRE de 28 de febrer de 1990, de la Conselleria de Treball i Seguretat Social, per la qual es regulen les ajudes a les cooperatives per tal de realitzar la verificació de comptes.
------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/02/28/(3)/dof/vci/html**

### Dades del document

Número de DOGV
:   1274

Data del DOGV
:   29-03-1990

Secció del DOGV
:   DISPOSICIONS GENERALS

Número del document
:   1990/816987


Data del document
:   28-02-1990

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 28 de febrer de 1990, de la Conselleria de Treball i Seguretat Social, per la qual es regulen les ajudes a les Cooperatives per tal de realitzar la verificació de comptes.  
L?article 9 del Decret 134/1986, de 19 de novembre, del Consell de la Generalitat Valenciana, estableix l?obligació de la Conselleria de Treball i Seguretat Social de subvencionar el cost de la verificació dels comptes en determinats casos, per tal de regular el manament de la pròpia Llei 11/1985, de 25 d'octubre de Cooperatives de la Comunitat Valenciana.  
La generalització de l'obligació de designar experts comptables, verificadors de comptes, en aplicació del que disposa el referit Decret 134/1986, aconsella de concretar les mesures escaients per complir el manament legal efectuat a la Conselleria de Treball i Seguretat Social de subvencionar el cost de la verificació de comptes en determinats supòsits.  
En atenció d'aquests motius i fent ús de les facultats que em confereix la Llei 5/1983, de 30 de desembre, del Govern Valencià i el Decret 36/88 de 21 de mare, del Consell de la Generalitat Valenciana pel qual s'aprovava el Reglament Orgànic i Funcional de la Conselleria de Treball i Seguretat Social,  
ORDENE  
Article 1  
Se subvencionaran els costos de la verificació de comptes de les cooperatives que per tenir un volum de negocis anual inferior a 250 milions de pessetes estiguen obligades a realitzar aquesta verificació dels comptes. El volum de negocis de la cooperativa es determinarà sobre la base del compte de resultats consolidats de l?exercici a auditar.  
Article 2  
La quantia de la subvenció indicada en l'article 1 es fixarà d'acord amb l'escala següent:  
- de 0 milions de volum de negocis a 50 milions, el 100%  
- de 50 milions a 75 milions, el 75%  
- de 75 milions a 125, el 50%  
- de 125 milions a 250 milions, el 25%  
Article 3  
La concessió de la subvenció del cost de la verificació de comptes estarà condicionada al compliment de l'obligació de la cooperativa de designar experts comptables verificadors de comptes en el període que li corresponga, d'acord amb el Decret 134/1986, de 10 de novembre, del Consell de la Generalitat Valenciana.  
Article 4  
Quan el servei de verificació de comptes serà prestat o coordinat per les Federacions o Unions de Cooperatives, i aquestes sol·liciten la pertinent subvenció, les esmentades entitats hauran d'acreditar que la contractació del servei ha estat concertada prèvia concurrència pública, amb la documentació de les cooperatives indicades en l'article sis.  
Article 5  
Les cooperatives subvencionades d?acord amb aquesta norma, tant si ho són directament com per mitjà de la respectiva Federació o Unió, hi hauran d'acreditar la realització de la verificació en el termini de cinc mesos des del tancament de l?exercici econòmic auditat, i també llur inscripció en el corresponent Registre de Cooperatives.  
Article 6  
Les sol·licituds de l'ajuda prevista en aquesta norma es presentaran en les Direccions Territorials de Treball.  
Quan l'ajuda serà sol·licitada per una cooperativa, a la sol·licitud s'adjuntarà la documentació acreditativa segons la qual l'entitat sol·licitant demostra estar al corrent de les seues obligacions fiscals i de la Seguretat Social, certificat del Registre de Cooperatives acreditatiu del nomenament de l'expert comptable, certificació de la inscripció en el Registre de l'informe de verificació de comptes, el compte de resultats consolidat corresponent a l?exercici auditat, i la factura dels professionals.  
Les Direccions Territorials revisaran i verificaran els expedients. Quan l'expedient siga incomplet, el sol·licitant, a requeriment de la Direcció Territorial corresponent, haurà de completar-lo en el termini de deu dies, segons que estableix l'article 71 de la Llei de Procediment Administratiu.  
La Direcció Territorial corresponent, després de completat l?expedient, el trametrà a la Direcció General d'Ocupació i Cooperació per a la seua resolució.  
El termini de presentació de sol·licituds finalitzarà, cada any, el 30 d'octubre.  
DISPOSICIO FINAL  
Aquesta norma començarà a vigir l?endemà de la publicació en el Diari Oficial de la Generalitat Valenciana.  
València, 28 de febrer de 1990.  
El Conseller de Treball i Seguretat Social,   
MIGUEL DOMENECH


Còpia Permalink ELI